11.

A 125. cikket követően négy cikket tartalmazó új fejezet kerül beillesztésre: „11a. fejezet AZ EUMSZ 270. CIKK ALAPJÁN INDÍTOTT ÜGYEKBEN A TÖRVÉNYSZÉK ÁLTAL KEZDEMÉNYEZETT, EGYEZSÉG ÚTJÁN TÖRTÉNŐ RENDEZÉSRE IRÁNYULÓ ELJÁRÁS 125a. cikk Eljárási szabályok (1) A Törvényszék az eljárás során bármikor vizsgálhatja a felperes és az alperes közötti jogvita egészben vagy részben egyezség útján történő rendezésének lehetőségeit. (2) A Törvényszék megbízza az előadó bírót azzal, hogy – a hivatalvezető segítségével – kísérelje meg a jogvita egyezség útján történő rendezését. (3) Az előadó bíró egy vagy több, a jogvitát lezáró megoldást javasolhat, és megteheti a megfelelő intézkedéseket a jogvita egyezség útján történő rendezésének elősegítésére, továbbá végrehajthatja az e tekintetben általa elrendelt intézkedéseket. Különösen: a) felhívhatja a felperest és az alperest tájékoztatás vagy adatok nyújtására; b) felhívhatja a felperest és az alperest dokumentumok benyújtására; c) megbeszélésekre hívhatja a felperes és az alperes képviselőit, magát a felperest és az alperest, illetve az intézmény bármely olyan tisztviselőjét vagy alkalmazottját, aki felhatalmazással rendelkezik egy esetleges egyezségre vonatkozó tárgyalás lefolytatására; d) a c) pontban említett megbeszélések alkalmával külön érintkezhet a felperessel és az alperessel, ha azok ehhez hozzájárulnak. (4) Az (1)–(3) bekezdés az ideiglenes intézkedés iránti eljárás keretében is alkalmazandó. 125b. cikk A felperes és az alperes közötti egyezség létrejötte (1) Ha a felperes és az alperes az előadó bíró előtt egyezségre jut a jogvita megoldását illetően, kérhetik, hogy az egyezségben foglaltakat az előadó bíró, valamint a hivatalvezető által aláírt iratban rögzítsék. Ezt az iratot, amely közokiratnak minősül, kézbesítik a felperesnek és az alperesnek. (2) Az elnök indokolt végzésével törlik az ügyet a nyilvántartásból. A felperes vagy az alperes kérelmére, az ellenérdekű felperes vagy alperes hozzájárulásával a törlést elrendelő végzésben megállapítják a felperes és az alperes által kötött egyezségben foglaltakat. (3) Az elnök az egyezségben foglaltaknak megfelelően, illetve – ilyen rendelkezés hiányában – szabadon határoz a költségekről. Adott esetben – a 138. cikknek megfelelően – határoz a beavatkozó fél költségeiről. 125c. cikk Külön nyilvántartás és iratanyag (1) Az egyezség útján történő rendezésre irányuló, a 125a. cikk szerinti eljárás keretében benyújtott iratokat: — külön nyilvántartásba kell bejegyezni, amelyre nem vonatkoznak a 36. és 37. cikk szerinti szabályok; — az ügy iratanyagától elkülönített iratanyagban kell elhelyezni. (2) Az egyezség útján történő rendezésre irányuló eljárás keretében a 125a. cikk alapján benyújtott iratokat a felperes és az alperes tudomására kell hozni, kivéve azokat, amelyeket a felperes vagy az alperes a 125a. cikk (3) bekezdésének d) pontja szerinti külön érintkezések során közölt az előadó bíróval. (3) A felperes és az alperes hozzáférhet az ügy (1) bekezdés szerinti, az ügy iratanyagától elkülönített iratanyagban foglalt iratokhoz, kivéve azokhoz, amelyeket a felperes vagy az alperes a 125a. cikk (3) bekezdésének d) pontja szerinti külön érintkezések során közölt az előadó bíróval. (4) A beavatkozó fél nem férhet hozzá az (1) bekezdés szerinti, az ügy iratanyagától elkülönített iratanyagban foglalt iratokhoz. (5) A felek a Hivatalban betekinthetnek az (1) bekezdés szerinti külön nyilvántartásba. 125d. cikk Az egyezség útján történő rendezés és a bírósági eljárás A Törvényszék, valamint a felperes és az alperes a bírósági eljárásban nem használhatják fel az egyezség útján történő rendezés érdekében kifejtett véleményeket, megfogalmazott javaslatokat, előadott ajánlatokat, megtett engedményeket vagy elkészített dokumentumokat.”